pythainlp/thaigov-v2-corpus-22032023 huggingface dataset:
วันศุกร์ที่ 21 มกราคม 2565
​โฆษกรัฐบาลเผย "นายกฯ" ขอประชาชนยัง "ตั้งการ์ดสูง" แม้ ศบค. ผ่อนคลายกิจกรรม  ปรับลดพื้นที่สี-เปิดลงทะเบียน Test & Go  เพิ่มจังหวัดแซนด์บ็อกซ์ ขณะที่ สธ. เตรียม ลดระดับเตือนภัย
​โฆษกรัฐบาลเผย "นายกฯ" ขอประชาชนยัง "ตั้งการ์ดสูง" แม้ ศบค. ผ่อนคลายกิจกรรม  ปรับลดพื้นที่สี-เปิดลงทะเบียน Test & Go  เพิ่มจังหวัดแซนด์บ็อกซ์ ขณะที่ สธ. เตรียม ลดระดับเตือนภัย
วันนี้ 21 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังขอความร่วมมือผู้ประกอบการ ประชาชนต้องปฏิบัติตามมาตรการ COVID Free Setting และป้องกันตัวเองแบบครอบจักรวาล งดเข้าสถานที่เสี่ยง ตรวจ ATK อย่างสม่ำเสมอ พร้อมรับการฉีดวัคซีนให้ครบโดส และวัคซีนเข็มกระตุ้นด้วย แม้ ศบค. จะมีการปรับลดพื้นที่ควบคุม หรือพื้นที่สีส้มทั้งประเทศ เหลือ 44 จังหวัด (จาก 69 จังหวัด) พื้นที่เฝ้าระวัง 25 จังหวัด ส่วนพื้นที่สีฟ้า หรือ พื้นที่นำร่องการท่องเที่ยว ยังคง 8 จังหวัดเช่นเดิม เริ่ม 24 ม.ค. นี้ ซึ่งจะมีการผ่อนคลายกิจกรรมในพื้นที่สีส้ม 44 จังหวัด ร้านอาหารทั้งในและนอกศูนย์การค้าห้างสรรพสินค้า หรือ สถานที่อื่นใดที่มีร้านอาหาร สามารถบริโภคในร้านได้ เปิดได้ตามปกติ รวมทั้งการปรับมาตรการป้องกันควบคุมโควิด-19 ในส่วนการเดินทางเข้าราชอาณาจักร ระบบไม่กักตัว (Test and Go) เริ่ม 1 ก.พ. 2565 อนุญาตให้เข้ามาได้ทุกประเทศ แต่ยังต้องตรวจหาเชื้อโดยวิธี RT-PCR 2 ครั้ง
โฆษกประจำสำนักนายกรัฐมนตรี กล่าวเพิ่มเติมว่า นายกรัฐมนตรีจะพิจารณาสถานการณ์ในทุกมิติทั้งความรุนแรงของโรค สถานการณ์ของโลก สถานการณ์ในประเทศ และความร่วมมือของทุกภาคส่วนที่เกี่ยวข้อง โดยที่ผ่านมาแผนการชะลอการระบาดถือว่าควบคุมได้ดี จึงต้องขอบคุณทุกภาคส่วนที่ร่วมมือกัน หากสถานการณ์ทุกอย่างดีขึ้น จะพิจารณาจะลดระดับการเตือนภัยในระยะถัดไป รวมถึงเสนอ ศบค. ให้ผ่อนคลายมาตรการต่าง ๆ ให้มากที่สุดและเร็วที่สุด เพื่อให้ประชาชนกลับมาใช้ชีวิตอย่างปกติ ทั้งนี้ สำหรับจำนวนผู้ติดเชื้อใหม่วันนี้ (21 มกราคม 2565) รวม ยอดผู้ติดเชื้อโควิด-19 รวม 8,640 ราย จำแนกเป็น ผู้ป่วยจากในประเทศ 8,445 ราย ผู้ป่วยมาจากต่างประเทศ 195 ราย ผู้ป่วยสะสม 138,267 ราย (ตั้งแต่ 1 มกราคม 2565) หายป่วยกลับบ้าน 8,641 ราย หายป่วยสะสม 88,488 ราย (ตั้งแต่ 1 มกราคม 2565) ผู้ป่วยกำลังรักษา 82,720 ราย เสียชีวิต 13 ราย ขณะที่การให้บริการวัคซีน โควิด -19 สะสมอยู่ที่ 112,279,694 โดส เข็มที่ 1 ฉีดสะสม 51,965,593 โดส เข็มที่ 2 ฉีดสะสม 47,987,881 โดส เข็มที่ 3 ฉีดสะสม 11,586,363 โดส เข็มที่ 4 ฉีดสะสม 739,58 โดส โดยล่าสุดฉีดวัคซีนโควิด-19 ทั่วโลกแล้ว 9,811 ล้านโดส ใน 205 ประเทศ/เขตปกครอง โดยขณะนี้อัตราการฉีดล่าสุดรวมกันทั่วโลกที่ 37 ล้านโดสต่อวัน และมีแนวโน้มที่เพิ่มขึ้นอย่างต่อเนื่อง ในขณะที่สหรัฐอเมริกามีจำนวนการฉีดวัคซีนสูงที่สุดที่ 529 ล้านโดส
............................
วันจันทร์ที่ 21 กุมภาพันธ์ 2565
​นายกรัฐมนตรีพอใจเศรษฐกิจไทยปี 2564 เติบโต 1.6% สูงกว่าคาด ย้ำเดินหน้าฟื้นฟูประเทศในภาคท่องเที่ยว เร่งการลงทุนภาครัฐ ผลักดันการส่งออก ดูแลปัญหาหนี้สินครัวเรือน
​นายกรัฐมนตรีพอใจเศรษฐกิจไทยปี 2564 เติบโต 1.6% สูงกว่าคาด ย้ำเดินหน้าฟื้นฟูประเทศในภาคท่องเที่ยว เร่งการลงทุนภาครัฐ ผลักดันการส่งออก ดูแลปัญหาหนี้สินครัวเรือน พร้อมจำกัดวงการแพร่ระบาดโควิด-19
วันที่ 21 ก.พ. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานข้อมูลเศรษฐกิจไตรมาสที่ 4/64 และทั้งปี 2564 จากสำนักงานสภาพัฒนาการเศรษฐกิจและสังคมแห่งชาติ (สศช.) หรือสภาพัฒน์ ว่าทั้งปี 2564 เศรษฐกิจไทยเติบโตได้ 1.6% ซึ่งสูงกว่าที่ สศช. ได้ประมาณการไว้ 1.2%
ทั้งนี้ การเติบโตในหลายส่วนก็เป็นผลจากมาตรการต่างๆ ของรัฐบาล เช่นการบริโภคของประชาชนที่ดีขึ้นจากที่รัฐบาลมีมาตรการเยียวยา แบ่งเบาภาระค่าใช้จ่าย การบริโภคและลงทุนของรัฐที่เติบโตจากการเร่งรัดการเบิกจ่าย ภาคการท่องเที่ยวที่ฟื้นตัวจากการทยอยเปิดประเทศรับนักท่องเที่ยวภายใต้มาตรการที่ปลอดภัย ควบคู่ไปกับการดูแลประชาชนทั้งด้านการป้องกันและรักษาจากโรคโควิด-19
น.ส.ไตรศุลี กล่าวว่า นายกรัฐมนตรีพอใจกับการขยายตัวทางเศรษฐกิจในปี 2564 ซึ่งเป็นปีที่ประเทศไทยเผชิญกับแรงกดดันจากการแพร่ระบาดของโควิด-19 ที่รุนแรงเช่นเดียวกับทุกประเทศทั่วโลก โดยรัฐบาลได้พยายามทุกวิถีทางอย่างเต็มที่ในการดูแลชีวิตและความเป็นอยู่ของประชาชนในช่วงเวลาที่ยากลำบาก
สำหรับปี 2565 ที่สภาพัฒน์ได้ประเมินว่าแนวโน้มเศรษฐกิจจะดีกว่าปีที่ผ่านมา ด้วยปัจจัยสนับสนุนหลายด้านแต่ก็ยังมีปัจจัยเสี่ยงที่ต้องเฝ้าระวังนี้ นายกรัฐมนตรีย้ำว่าในปี 2565 นี้รัฐบาลจะเดินหน้าอย่างเต็มที่ในการฟื้นฟูประเทศจากผลกระทบของโควิด-19 ควบคู่ไปกับการดูแลการแพร่ระบาดให้อยู่ในวงจำกัด
โดยรัฐบาลจะรักษาแรงขับเคลื่อนทางเศรษฐกิจที่ฟื้นตัวมาได้แล้วตั้งแต่ปลายปี 2564 ไม่ว่าจะเป็นการใช้จ่ายในครัวเรือน ที่จะมีการดูแลกลไกต่างๆ เพื่อไม่ให้กระทบต่อราคาสินค้าและค่าครองชีพของประชาชน แก้ไขปัญหาหนี้สินครัวเรือนให้ต่อเนื่อง ฟื้นฟูภาคการท่องเที่ยว เร่งรัดการเบิกจ่ายภาครัฐทั้งส่วนของรายจ่ายประจำและการลงทุนให้เป็นไปตามเป้าหมาย ขณะที่การลงทุนเอกชนจะดำเนินนโยบายสนับสนุนทั้งการฟื้นตัวและลงทุนของนักลงทุนไทย และการดึงดูดลงทุนของต่างชาติ ตลอดจนการขับเคลื่อนการส่งออกที่ปีนี้จะยังคงได้รับผลบวกจากการฟื้นตัวของเศรษฐกิจต่างประเทศ
นอกจากนี้ นายกรัฐมนตรียังได้มอบหมายกระทรวงการคลังและสศช. ในการเฝ้าติดตามประเด็นความผันผวนของเศรษฐกิจและตลาดการเงินโลกที่อาจเกิดขึ้นได้จากปัจจัยต่างๆ เช่น กรณีที่เกิดไวรัสกลายพันธุ์ นโยบายเศรษฐกิจของประเทศขนาดใหญ่ การดำเนินนโยบายการเงินของธนาคารประเทศต่างๆ ที่เริ่มปรับตัวตามแนวโน้มเงินเฟ้อทั่วโลก ตลอดจนความขัดแย้งทางภูมิรัฐศาสตร์ที่เกิดในบางพื้นที่ ทั้งนี้เพื่อเป็นข้อมูลให้รัฐบาลมีนโยบายที่สอดคล้องกับสถานการณ์ต่อไป
..........................
วันศุกร์ที่ 24 มิถุนายน 2565
จ่ายแน่ ! เงินช่วยเหลือพิเศษผู้สูงอายุ คาด เริ่มโอน กรกฎาคม จ่ายย้อนหลัง เม.ย.-ก.ค.65
.....
นางสาวรัชดา ธนาดิเรก รองโฆษกรัฐบาล แจง การจ่ายเงินช่วยเหลือพิเศษเพื่อการยังชีพแก่ผู้สูงอายุ รายละ 100 – 250 บาท ตามช่วงอายุ เป็นเวลา 6 เดือน ตั้งแต่ เม.ย.- ก.ย.65 อยู่ในขั้นการเสนอขออนุมัติงบกลาง ปี 2565 จาก ครม. ซึ่ง กรมบัญชีกลาง คาดว่าจะสามารถโอนให้ผู้สูงอายุได้ช่วงเดือน กรกฎาคม 65 โดยย้อนหลังตั้งแต่เดือน เม.ย. – ก.ค.65 และจะทยอยโอนอีก 2 งวดที่เหลือในรอบเดือนต่อ ๆ ไป
.
การจ่ายเงินช่วยเหลือพิเศษครั้งนี้ ครอบคลุมผู้สูงอายุ 10.9 ล้านคน กรอบวงเงิน 8.38 พันล้านบาท โดย
- ผู้อายุ 60-69 ปี ได้เพิ่ม 100 บาท รวมเป็น 700 บาท/เดือน
- อายุ 70-79 ปี เพิ่ม 150 บาท เป็น 850 บาท/เดือน
- อายุ 80-89 ปี เพิ่ม 200 บาท เป็น 1,000 บาท/เดือน
- อายุ 90 ปีขึ้นไป ได้เพิ่ม 250 บาท เป็น 1,250 บาท/เดือน
.
อ่านเพิ่มเติม คลิก >>https://www.thaigov.go.th/news/contents/details/56066
.
#ไทยคู่ฟ้า#ร่วมต้านโควิด19
-------------------
วันจันทร์ที่ 20 กันยายน 2564
ดีอีเอส ร่วมประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 2/2564
ดีอีเอส ร่วมประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 2/2564
เมื่อวันที่20กันยายน2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมการประชุมคณะหัวหน้าส่วนราชการระดับกระทรวงหรือเทียบเท่าครั้งที่2/2564 ผ่านระบบประชุมทางไกลณห้องประชุม801ชั้น8สำนักงานปลัดกระทรวงดิจิทัลเพื่อเศรษฐกิจและสังคม โดยมีพลเอกประยุทธ์จันทร์โอชานายกรัฐมนตรีเป็นประธานการประชุมครั้งนี้จัดรูปแบบผสมผสานซึ่งจะมีหัวหน้าส่วนราชการที่จะเกษียณอายุราชการในปีงบประมาณพ.ศ.2564เข้าร่วมประชุมนอกจากนี้ผู้แทนจากหน่วนงานต่างๆได้จัดทำสรุปภารกิจสำคัญของส่วนราชการระดับกระทรวงหรือเทียบเท่าในปีงบประมาณพ.ศ.2564โดยจัดส่งให้สำนักงานก.พ.เพื่อนำเสนอนายกรัฐมนตรีต่อไป
**********
วันศุกร์ที่ 8 ตุลาคม 2564
ศบค. เผย การเดินทางโดยอากาศยานต้องได้รับวัคซีนครบ 2 เข็ม ตามเกณฑ์กำหนด ย้ำสถานประกอบการคงมาตรการ COVID Free Setting อย่างเข้มงวด ขณะที่ประชาชนต้องป้องกันตนเองอย่างครอบจักรวาล
ศบค. เผย การเดินทางโดยอากาศยานต้องได้รับวัคซีนครบ 2 เข็ม ตามเกณฑ์กำหนด ย้ำสถานประกอบการคงมาตรการ COVID Free Setting อย่างเข้มงวด ขณะที่ประชาชนต้องป้องกันตนเองอย่างครอบจักรวาล
วันนี้ (8 ตุลาคม 2564) เวลา 12.30 น. ณ โถงกลาง ตึกสันติไมตรี ทำเนียบรัฐบาล นายแพทย์เฉวตสรร นามวาท ผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค เผย ที่ประชุม ศปก.ศบค. ได้เห็นชอบการปรับมาตรการผู้โดยสารอากาศยาน สำหรับผู้ที่จะเดินทางต้องได้รับวัคซีนครบ 2 เข็มตามเกณฑ์ที่กำหนด หรือมีผลตรวจโควิด-19 ด้วย ATK หรือ PCR ที่ยืนยันว่าไม่พบเชื้อภายใน 72 ชั่วโมง ที่สำคัญการตรวจคัดกรองก่อนเข้าพื้นที่จะต้องมีความเข้มงวด หากมีการตรวจพบในข้อห้ามต่าง ๆ ที่ไม่เข้าหลักเกณฑ์ที่กำหนด จะมีเงื่อนไขในการห้ามเข้าพื้นที่ จึงขอความร่วมมือพี่น้องประชาชนในการตรวจสอบความพร้อมของตนเองก่อนที่จะเดินทางไปยังพื้นที่อื่น ๆ ด้วย และในส่วนของมาตรการอื่น ๆ ที่ได้มีการกำหนดไว้ก่อนหน้านี้ทั้งในเรื่องของความเข้มงวดบนอากาศยาน การปรับระบบการระบายอากาศ งดการเสิร์ฟอาหาร รวมถึงการลำเลียงผู้โดยสาร ยังคงมาตรการความเข้มงวดดังกล่าวไว้ด้วย
นอกจากนี้ นายแพทย์เฉวตสรรยังกล่าวว่า จากผลคาดการณ์จากมาตรการล็อกดาวน์ และมาตรการต่อเนื่อง เรายังคงต้องดำเนินการตามมาตรการต่าง ๆ อย่างเคร่งครัด รวมทั้งกระจายการฉีดวัคซีนในทุกพื้นที่ การป้องกันตัวครอบจักรวาล อย่างเต็มที่ตลอดเวลา หากเป็นผู้ที่มีโอกาสสัมผัสเสี่ยงสูง ควรตรวจหาเชื้อโควิด-19 ด้วยชุดตรวจ ATK ย้ำผู้ประกอบการให้คงมาตรการ COVID Free Setting อย่างเข้มงวด ซึ่งถ้าสามารถดำเนินมาตรการต่าง ๆ เหล่านี้ได้ จำนวนตัวเลขผู้ติดเชื้อจะสามารถลดลงได้ พร้อมทั้งขอความร่วมมือให้ทุกคนต้องการ์ดสูง ป้องกันตนเองไว้ตลอดเวลา ยกตัวอย่างแม้แต่ประเทศสิงคโปร์ ที่มีการฉีดวัคซีนไปแล้วจำนวนมาก แต่ยังสามารถกลับมาพบการติดเชื้อมากขึ้น ขอให้ทุกคน Living with COVID อยู่กับโควิดได้ด้วยมาตรการที่ทุกคนใส่ใจ ร่วมมือกันทุกคน
...........................
วันอังคารที่ 24 พฤษภาคม 2565
รมว.สุชาติ ชวนเยาวชนประลองทักษะฝีมือแรงงานทั่วไทย
กระทรวงแรงงานโดยกรมพัฒนาฝีมือแรงงาน จัดแข่งขันฝีมือแรงงานแห่งชาติ ระดับภาค ครั้งที่ 29 แบ่งสนามแข่งขัน 4 กลุ่ม กลาง อีสาน เหนือ ใต้ เฟ้นหายอดฝีมือระดับภาค เพื่อก้าวสู่เวทีระดับโลก
วันศุกร์ที่ 20 สิงหาคม 2564
สธ. ชี้ให้ยาฟาวิพิราเวียร์เร็ว ลดความรุนแรงของโควิด 19 ได้ สอดคล้องกับงานวิจัยต่างประเทศ
กระทรวงสาธารณสุข เผยผลการศึกษาการใช้ยาฟาวิพิราเวียร์รักษาผู้ติดเชื้อโควิด 19 ในไทยปี 2563 พบว่าหากได้รับยาเร็วตั้งแต่เริ่มมีอาการภายใน 4 วัน ช่วยลดอาการรุนแรงได้ร้อยละ 30 สอดคล้องกับงานวิจัยในต่างประเทศ
วันนี้ (20 สิงหาคม 2564) ที่ศูนย์แถลงข่าวโรคติดเชื้อไวรัสโคโรนา 2019 กระทรวงสาธารณสุข นายแพทย์สมศักดิ์ อรรฆศิลป์ อธิบดีกรมการแพทย์ แถลงข่าว ยาฟาวิพิราเวียร์กับการรักษาโควิด 19 ว่า ปัจจุบันยังไม่มียาที่ขึ้นทะเบียนว่าเป็นยารักษาโควิด 19 การนำยาฟาวิพิราเวียร์มาใช้ในการรักษา เนื่องจากเป็นยาต้านไวรัสที่ออกฤทธิ์ยังยั้งจำนวนRNA ทำให้กำจัดไวรัสออกจากร่างกายได้ ซึ่งได้ขึ้นทะเบียนเป็นยารักษาไข้หวัดใหญ่และโรคติดเชื้อไวรัสอีโบลา ในการระบาดระลอกแรกปี 2563 มีการรักษาด้วยยาฟาวิพิราเวียร์ในประเทศต่าง ๆ เช่นประเทศจีน พบว่า ลดการติดเชื้อได้ดีกว่าใช้ยาต้านไวรัสโลพินาเวียร์ (Lopinavir) และยาริโทนาเวียร์ (Ritonavir) ที่รัสเซียพบว่า กำจัดเชื้อโควิด 19 ได้ดีกว่าการรักษาตามมาตรฐานในวันที่ 5 นอกจากนี้การศึกษาจากหลายสถาบันของไทยในการระบาดระลอกแรกปี 2563 จำนวน 424 คน พบว่า หากได้รับยาฟาวิพิราเวียร์ภายใน 4 วันตั้งแต่เริ่มมีอาการ จะลดความรุนแรงได้ร้อยละ 30 เมื่อเทียบกับกลุ่มที่ได้รับยาหลังมีอาการ 4 วัน อนึ่ง จากการศึกษาผู้ป่วยกลุ่มเล็ก ๆ ที่โรงพยาบาลรามาธิบดี พบว่ากลุ่มที่มีอาการปอดบวมรุนแรงอาการจะดีขึ้นเฉลี่ยภายใน 14 วันส่วนกลุ่มที่ปอดบวมไม่รุนแรงจะดีขึ้นใน 9 วัน
คณะกรรมการกำกับการดูแลรักษาโรคโควิด 19 ที่ประกอบด้วย แพทย์ผู้เชี่ยวชาญ จากกระทรวงสาธารณสุขราชวิทยาลัยและสมาคมวิชาชีพที่เกี่ยวข้อง เช่น สมาคมอุรเวชช์แห่งประเทศไทย สมาคมโรคติดเชื้อในเด็กแห่งประเทศไทยสมาคมเวชบำบัดวิกฤตแห่งประเทศไทย ราชวิทยาลัยอายุรแพทย์แห่งประเทศไทย เป็นต้น และโรงเรียนแพทย์ อาทิ คณะแพทยศาสตร์ศิริราชพยาบาล คณะแพทยศาสตร์โรงพยาบาลรามาธิบดี คณะแพทยศาสตร์จุฬาฯ เป็นต้น จึงได้กำหนดการใช้ยาฟาวิพิราเวียร์ไว้ในแนวทางเวชปฏิบัติ การวินิจฉัย ดูแลรักษาและป้องกันการติดเชื้อในโรงพยาบาล กรณีโรคติดเชื้อไวรัสโคโรนา 2019 ซึ่งมีการทบทวนและปรับปรุงเป็นระยะ จากการแลกเปลี่ยนความคิดเห็นของคณะกรรมการผู้เชี่ยวชาญ ทั้งประสบการณ์ดูแลรักษาผู้ป่วย และรายงานการศึกษาวิจัยทั้งในและต่างประเทศ รวมทั้งได้หารือเพื่อทำการศึกษาวิจัย ยาใหม่ๆ เช่น ยาไอเวอร์เม็คติน ฟลูวอกซามีน เป็นต้น
สำหรับการวิจัยของHITAP ได้ทบทวนจาก 12 การศึกษาในต่างประเทศ บางรายงานพบว่ายาฟาวิพิราเวียร์มีประสิทธิผลในการรักษาโควิด และบางรายงานไม่มีประสิทธิผล ซึ่งประสิทธิผลในการรักษาต้องพิจารณาจากหลายประเด็น เช่น ความรุนแรงของผู้ป่วยโควิด สถานที่การศึกษา เช่น ในหอผู้ป่วยนอก/ หอผู้ป่วยใน ขนาดและปริมาณยาที่ใช้รักษาที่แตกต่างกัน เป็นต้น และส่วนใหญ่ใน 12 การศึกษาเป็นการเปรียบเทียบกับยาอื่นๆ ที่ใช้รักษาในแต่ละประเทศ อย่างไรก็ตาม ข้อมูลการศึกษาที่มีผลเหมือนกันคือ ยาฟาวิพิราเวียร์ มีประสิทธิผลในการลดอาการทางคลินิกใน 7 วัน และ 14 วัน เมื่อเทียบกับกลุ่มที่ไม่ใช้ยา ซึ่งสนับสนุนแนวทางการรักษาของไทยที่ปรับปรุงล่าสุด ฉบับที่ 17 ที่เริ่มให้ยาเร็วที่สุดตั้งแต่เริ่มมีอาการ
*********************************** 20 สิงหาคม 2564
วันพุธที่ 19 มกราคม 2565
รัฐมนตรีว่าการกระทรวงยุติธรรม เร่งรัดหน่วยงาน หลังทำงบประมาณล่าช้า หวั่นกระทบงบปีหน้า ตั้งคณะกรรมการเร่งจัดการ
รัฐมนตรีว่าการกระทรวงยุติธรรม เร่งรัดหน่วยงาน หลังทำงบประมาณล่าช้า หวั่นกระทบงบปีหน้า ตั้งคณะกรรมการเร่งจัดการ พร้อมสั่งทำระบบรองรับคำร้องขอรื้อฟื้นคดีอาญา กำชับคดีรถหรูเร่งทำให้เสร็จ
เมื่อวันที่ 19 มกราคม 2565 เวลา 09.30 น. มีการประชุมผู้บริหารกระทรวงยุติธรรม ผ่านระบบวิดีโอคอนเฟอเรนซ์ โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม โดยเข้าระบบจากรัฐสภา พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม น.ส.ณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรมอธิบดีกรมต่างๆ และผู้บริหารกระทรวงยุติธรรม ร่วมการประชุม
นายสมศักดิ์ กล่าวว่า ในเรื่องของการบริหารงบประมาณการใช้จ่ายในกระทรวงที่เกิดความล่าช้า ที่ผ่านมาตนได้ให้ตั้งคณะกรรมการเพื่อตรวจสอบความล่าช้าในงบลงทุน แต่ยังไม่มีความคืบหน้า ตนจึงขอให้ตั้งคณะทำงานชุดใหม่ขึ้นมา โดยมี พันตำรวจโท ประวุธ วงศ์สีนิล รองปลัดกระทรวงยุติธรรม เป็นประธานคณะกรรมการตรวจสอบความล่าช้าในงบลงทุนและโครงการต่างๆของกระทรวงยุติธรรม โดยขณะนี้ยังมี 2-3 กรมที่ยังทำงบประมาณล่าช้า ซึ่งเรื่องนี้ไม่ได้ยากเลยแต่เพราะเหตุใดทำไมถึงทำได้ล่าช้า เพราะหากเราทำช้าทำไม่ทันจะส่งผลต่องบประมาณที่เราจะได้ รวมทั้งจะถูกตัดงบประมาณในปีต่อไปด้วย และหาก พ.ต.ท.ประวุธ ยังทำไม่ได้อีก ตนจะขอให้คนของสำนักนายกรัฐมนตรี เข้ามาดำเนินการแทน
"เรื่องนี้ผมพยายามทำเพื่อให้สำเร็จมา 2 ปีแล้ว แต่เรื่องก็ยังไม่มีความคืบหน้า ไม่เข้าใจเหมือนกันว่าเรื่องแค่นี้ทำไมทำไม่ได้ เราต้องเร่งแก้ไขให้ได้ไม่เช่นนั้นจะเสียชื่อของพวกเรา เพราะงบประมาณจะถูกตัด งบประมาณของกระทรวงยุติธรรมในแต่ละปีมีน้อยอยู่แล้ว หากถูกตัดจะทำงานในปีต่อไปยากขึ้นไปอีก ผมอยากให้ทุกคนเร่งเอาใจใส่ และยึดภาพรวมกระทรวงเป็นหลัก เรื่องนี้ไม่ใช่ประโยชน์ของคนใดคนหนึ่ง "นายสมศักดิ์ กล่าว
ทั้งนี้ นายสมศักดิ์ ยังได้สอบถามถึงความคืบหน้าการรื้อฟื้นคดีอาญา ที่ได้รับความสนใจจากประชาชนเป็นจำนวนมาก โดยได้สั่งการให้ นายวัลลภ นาคบัว รองปลัดกระทรวงยุติธรรม เซ็ตระบบการรับเรื่องจากประชาชนให้เรียบร้อย เพื่อเป็นการอำนวยความสะดวกให้ประชาชนสามารถเข้าถึงกระบวนการได้โดยง่าย ขอให้ทำให้เสร็จเรียบร้อยภายในสัปดาห์นี้ นอกจากนี้นายสมศักดิ์ ยังได้ติดตามผลการดำเนินงานของกรมสอบสวนคดีพิเศษ(ดีเอสไอ) ในเรื่องของคดีรถหรู เพราะที่ผ่านมาได้รับปากกับประชาชนไว้ว่าต้องเร่งทำให้สำเร็จ ดังนั้นก็ต้องทำให้ได้ตามที่รับปากไว้
วันจันทร์ที่ 14 กุมภาพันธ์ 2565
รมว.พม. เปิดงาน "น้อมรำลึกพ่อหลวงของแผ่นดิน" ประกวดภาพวาดพระบรมสาทิสลักษณ์ ธนบัตร เหรียญ และปฏิทิน พร้อมย้ำเป็นพลเมืองดีเพื่อลูกหลาน
รมว.พม. เปิดงาน "น้อมรำลึกพ่อหลวงของแผ่นดิน" ประกวดภาพวาดพระบรมสาทิสลักษณ์ ธนบัตร เหรียญ และปฏิทิน พร้อมย้ำเป็นพลเมืองดีเพื่อลูกหลาน
วันที่ 13ก.พ. 65เวลา 10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานเปิดงาน "น้อมรำลึกพ่อหลวงของแผ่นดิน" จัดโดยสมาคมศิษย์เก่านิเทศศาสตร์ มหาวิทยาลัยราชภัฏพิบูลสงครามพิษณุโลก ร่วมกับ สมาคมสื่อสารมวลชนพิษณุโลก และเทศกาลนครพิษณุโลก โดยมีนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ และคณะผู้บริหาร เข้าร่วมงาน ณ สวนเฉลิมพระเกียรติ พระบาทสมเด็จพระเจ้าอยู่หัว เฉลิมพระชนมพรรษา 80 พรรษา อำเภอเมือง จังหวัดพิษณุโลก
นายจุติกล่าวว่า งาน "น้อมรำลึกพ่อหลวงของแผ่นดิน" จัดขึ้นเพื่อน้อมรำลึกในพระมหากรุณาธิคุณ พระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตร (รัชกาลที่ 9) ทรงปฏิบัติพระราชกรณียกิจนานัปการต่อพสกนิกรชาวไทย เป็นการแสดงความจงรักภักดีต่อสถาบันพระมหากษัตริย์ อีกทั้งปลูกฝังเด็กและเยาวชนให้รักชาติ ศาสนา พระมหากษัตริย์ อันเป็นพลเมืองที่ดีของประเทศ โดยมีการจัดประกวดสิ่งของที่ระลึก แบ่งออกเป็น 3 ประเภท ประกอบด้วย 1.ภาพวาดพระบรมสาทิสลักษณ์ ชนะเลิศรับโล่รางวัลจากนายชวน หลีกภัย ประธานรัฐสภาและประธานสภาผู้แทนราษฎร พร้อมเงินรางวัล 2.ธนบัตร เหรียญ ชนะเลิศรับโล่รางวัลจากนายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ พร้อมเงินรางวัล และ 3.ปฏิทิน ชนะเลิศรับโล่รางวัลจากนายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมเงินรางวัล รวมทั้งรางวัลรองชนะเลิศจะได้รับใบประกาศเกียรติคุณ นอกจากนี้ ยังมีการจัดนิทรรศการภาพถ่ายและภาพวาดพระบรมสาทิสลักษณ์เกี่ยวกับพระราชกรณียกิจพระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร (รัชกาลที่ 9)
นายจุติกล่าวเพิ่มเติมว่า มีคนกล่าวไว้ว่า ถ้าไม่มีอดีตย่อมไม่มีอนาคต สถาบันพระมหากษัตริย์ได้ปกปักษ์พื้นแผ่นดินแห่งนี้ให้กับลูกหลานได้มีชีวิตอยู่อย่างสุขสบาย วันนี้ กระทรวง พม. ในฐานะตัวแทนของรัฐบาล อยากบอกว่าเราระลึกอดีตและมองสู่อนาคตเสมอ สำหรับงานนิทรรศการในวันนี้มีความหมายอย่างยิ่ง เมื่อตนดูแล้วน้อมรำลึกในพระมหากรุณาธิคุณ พระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร (รัชกาลที่ 9) ซึ่งทรงงานหนัก ด้วยวิริยะ ความเพียร พระองค์ทรงสอนลูกหลานด้วยการกระทำ ว่าประโยชน์ส่วนรวม ประเทศชาติ มาก่อนประโยชน์ส่วนตนเสมอ ทั้งนี้ จากกรมประชาสงเคราะห์เดิมได้มาเป็นกระทรวง พม. ในวันนี้ จึงยกตัวอย่างได้ว่าพื้นที่แรกที่หยุดการปลูกฝิ่น ซึ่งเป็นสินค้าต้องห้ามแล้วเปลี่ยนมาเป็นการปลูกใบชาขาย จากพระปรีชาสามารถพระองค์ทรงมองการไกลว่า คนไทยอยู่ด้วยสินค้าที่ผิดกฎหมายและเป็นภัยต่อมนุษยชาติไม่ได้ นอกจากนี้ ตนอยากจะฝากไว้ว่า อาชีพเศรษฐกิจฐานราก ประชาชนจะสามารถหารายได้เสริม เพิ่มทักษะ และเพิ่มความเด่นของอัตลักษณ์ของจังหวัดพิษณุโลกและคนไทยให้มีค่ามากยิ่งขึ้น และขอฝากทุกคนไว้ว่า ประเทศไทยมีประวัติศาสตร์และมีอดีตอันยิ่งใหญ่ จงภูมิใจในความยิ่งใหญ่ของประวัติศาสตร์ชาติไทย และหวังว่ารุ่นลูกหลานของเราจะรักษาไว้ได้สืบไป
วันพฤหัสบดีที่ 25 สิงหาคม 2565
Sideline talks to strengthen public health cooperation done with Indonesia, Singapore and ADB, says public health minister Anutin Charnvirakul
Deputy prime minister and public health minister has sought cooperation from his counterparts in a bid to promote public health security in the region through SECURE project under ADB’s support, ACPHEED with Indonesia and Genomic study cooperation
Deputy prime minister and public health minister has sought cooperation from his counterparts in a bid to promote public health security in the region through SECURE project under ADB’s support, ACPHEED with Indonesia and Genomic study cooperation with Singapore.
August 25: Deputy prime minister and public health minster Anutin Charnvirakul said that he has made a bilateral discussion with Dr. Wan Farisan Bin Wan Sulaiman, excutive director of Asian Development Bank (ADB), public health ministers from Indonesia and Singapore for seeking public health cooperation and financial support to develop Medical Excellence Centre under the Ministry of Public health.
It also updated a progress of SECURE project supporting vaccination management and promoting measures to secure public health affairs after the pandemic ended. ADB has worked closely with seven countries in Asean, namely Cambodia, Indonesia, Laos, the Philippines, Tomor-Leste, Vietnam and Thailand, which the country is ready to work with ADB to achieve the plan.
He also talked with Dr. Dante Saksono Harbuwobo, deputy public health minister from Indonesia,by highlighting the issue of public health cooperation, including establishment of ASEAN Centre for Public Health Emergencies and Emerging Diseases (ACPHEED) located in Indonesia, Thailand and Vietnam and the headquarter is in Bangkok, Thailand. It is now under a process of Establishment Agreement (EA) that is expected to compete by September this year. He said that Thailand has affirmed on its position for working closely with its counterparts for ACPHEED’ s sustainable development in all levels.
Regarding a discussion with Singapore led by public health minister Ong Ye Kung, Mr Anutin said that he has extended his appreciation toward its achivement of "ASEAN Centre for Public Health Emergencies and Emerging Diseases, which is a significant step to exercise resources and stakholder’s participation for building up public health security in the region. He further said that Singapore and Thailand will have genomics cooperation on reseach and study.
The sideline talks are made during the APEC’s the 12th High Level Meeting on Health and the Economy that ends on Friday.
***************************** August, 25 2022
วันเสาร์ที่ 26 มิถุนายน 2564
รมช.ประภัตร ลงพื้นที่จังหวัดเชียงราย ตรวจเยี่ยมความคืบหน้าคอกกักโค
รมช.ประภัตร ลงพื้นที่จังหวัดเชียงราย ตรวจเยี่ยมความคืบหน้าคอกกักโคเพื่อการส่งออก             พร้อมสนับสนุนพื้นที่โดยรอบให้เป็นแหล่งท่องเที่ยวในอนาคต สร้างรายได้สู่ชุมชน
วันที่ 26 มิถุนายน 2564 นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่บ้านจอมกิตติ ตำบลเวียง อำเภอเชียงแสน จังหวัดเชียงราย ตรวจเยี่ยมความคืบหน้าคอกกักโคเพื่อการส่งออก และการพัฒนาพื้นที่โดยรอบ โดยมีนายภาษเดช หงส์ลดารมภ์ รองผู้ว่าราชการจังหวัดเชียงราย นายสุรเดช สมิเปรม รองอธิบดีกรมปศุสัตว์ พร้อมด้วยหัวหน้าส่วนราชการที่เกี่ยวข้อง และภาคประชาชนเข้าร่วม
สำหรับการพัฒนาพื้นที่โดยรอบ กรมชลประทานได้มีการสร้างอ่างเก็บน้ำขนาดเล็กสำหรับชุมชน โดยรมช.ประภัตรได้ปล่อยพันธุ์ปลากว่า 50,000 ตัว ประกอบด้วย ปลานิล ปลายี่สกเทศ ปลานวลจันทร์เทศ ปลาตะเพียนขาว ปลาบึก และปล่อยกุ้งฝอยอีกกว่า 3 กิโลกรัม ลงอ่างเก็บน้ำ นอกจากนี้ยังได้ร่วมปลูกต้นไม้บริเวณโดยรอบอ่างเก็บน้ำ เพื่อปรับภูมิทัศน์ให้สวยงาม เตรียมพร้อมสำหรับรองรับการท่องเที่ยวในอนาคต
"หลังจากนี้จะมีการจัดตั้งคณะกรรมการหมู่บ้าน เข้ามาดูแลพื้นที่ดังกล่าว เพื่อใช้เป็นสาธารณะประโยชน์โดยจะให้ชาวบ้านเข้ามาใช้ประโยชน์ในพื้นที่ในการประกอบอาชีพ เพื่อสร้างรายได้เสริมให้กับชาวบ้านอีกทางหนึ่ง" รมช.ประภัตร กล่าว
นอกจากนี้ รมช.ประภัตร ได้แนะนำสินเชื่อเพื่อปรับเปลี่ยนอาชีพที่ได้รับผลกระทบจากโควิด-19 ดอกเบี้ยร้อยละ 5 บาทต่อปี ของธนาคารเพื่อการเกษตรและสหกรณ์การเกษตร (ธกส.) โดยกระทรวงเกษตรและสหกรณ์พร้อมสนับสนุนการเลี้ยงปลา การปลูกบุก และพร้อมหาตลาดรองรับผลผลิตของเกษตรกรด้วย และยังได้ให้คำแนะนำการปลูกกัญชงในพื้นที่ เพื่อเป็นทางเลือกของเกษตรกร โดยได้แนะนำขั้นตอนการขออนุญาตต่างๆ ตลอดจนพร้อมสนับสนุนเมล็ดพันธ์ุ และทดลองปลูกในแปลงทดลอง เพื่อเป็นตัวอย่างให้กับเกษตรกรด้วย
วันเสาร์ที่ 14 พฤษภาคม 2565
รัฐมนตรีเกษตรฯ มุ่งผลักดันการผลิตผลไม้ที่มีคุณภาพ การส่งออก การค้าขาย ให้แก่เกษตรกรในพื้นที่อำเภอเขาชะเม
รัฐมนตรีเกษตรฯ มุ่งผลักดันการผลิตผลไม้ที่มีคุณภาพ การส่งออก การค้าขาย ให้แก่เกษตรกรในพื้นที่อำเภอเขาชะเมา และประชาสัมพันธ์ผลผลิตทางการเกษตร รวมทั้งแหล่งท่องเที่ยวสำคัญให้เป็นที่รู้จักแพร่หลายมากยิ่งขึ้น
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เป็นประธานเปิดงานเทศกาลผลไม้และของดีอำเภอเขาชะเมา"ทุเรียนเขาชะเมาเล่าขานเมืองสามอ่าง"ครั้งที่12ประจำปีพ.ศ. 2565โดยมีนายธาราปิตุเตชะนายบัญญัติเจตนจันทร์สมาชิกสภาผู้แทนราษฏรจังหวัดระยองและผู้บริหารกระทรวงเกษตรและสหกรณ์เข้าร่วมณตลาดฮ.กอบโชคเจริญทรัพย์แลนด์หมู่ที่2ต.ห้วยทับมอญอ.เขาชะเมาจ.ระยองพร้อมมอบของรางวัลแก่ผู้ชนะการประกวดผลไม้คุณภาพมอบป้ายมาตรการด้านความปลอดภัยจากเชื้อไวรัสโคโรนา2019ในผลไม้เพื่อการส่งออกของจังหวัดระยอง(Zero COVIC Rayong Fruit : ZCRF)เยี่ยมชมซุ้มผลไม้นิทรรศการของส่วนราชการและเยี่ยมชมผลไม้ที่ชนะการประกวด
ทั้งนี้อำเภอเขาชะเมาประชาชนประกอบอาชีพหลักคือเกษตรกรรมมีผลผลิตทางการเกษตรที่สำคัญคือยางพาราและผลไม้ที่ขึ้นชื่อเช่นเงาะสับปะรดมังคุดลองกองและอื่นๆโดยเฉพาะอย่างยิ่งราชาแห่งผลไม้คือทุเรียนเขาชะเมาที่มีมาตรฐานสูงคุณภาพดีเยี่ยมไม่เป็นสองรองใคร
“การจัดงานเทศกาลผลไม้ของจังหวัดระยองถือเป็นการสนับสนุนช่วยเหลือเกษตรกรและส่งเสริมการท่องเที่ยวอีกทั้งยังเป็นการสร้างรายได้ให้กับประชาชนในพื้นที่สอดคล้องกับยุทธศาสตร์พัฒนาจังหวัดระยองที่เน้นการพัฒนาทั้งภาคเกษตรกรรมภาคอุตสาหกรรมภาคการท่องเที่ยวและบริการที่ต้องดำเนินไปพร้อมกันอย่างสมดุลและยั่งยืนการจัดงานครั้งนี้จะเป็นการช่วยผลักดันการผลิตผลไม้ที่มีคุณภาพการส่งออกการค้าขายให้แก่เกษตรกรในพื้นที่และเป็นการประชาสัมพันธ์ผลผลิตทางการเกษตรอื่นๆรวมทั้งแหล่งท่องเที่ยวสำคัญของจังหวัดระยองให้เป็นที่รู้จักแพร่หลายมากยิ่งขึ้นด้วยอย่างไรก็ตามกระทรวงเกษตรและสหกรณ์มุ่งมั่นที่จะทำให้ภาคการเกษตรเข้มแข็งโดยต้องบูรณาทุกภาคส่วนและทำงานแบบเดินไปด้วยกันอะไรที่สามารถช่วยแก้ไขปัญหาให้กับพี่น้องเกษตรกรได้จะทำทันทีนอกจากนี้ยังให้ความสำคัญนโยบายการตลาดนำการผลิตที่จะต้องมีตลาดรองรับที่แน่นอนโดยได้กำชับเจ้าหน้าที่ให้ตรวจสอบคุณภาพทุเรียนให้ได้มาตรฐานก่อนการเก็บเกี่ยวเพื่อให้ได้ทุเรียนที่มีคุณภาพซึ่งเชื่อว่าจะสามารถสร้างเม็ดเงินหลายแสนล้านบาทต่อปีอย่างแน่นอนทั้งนี้ได้ตั้งเป้าให้จังหวัดจันทบุรีระยองตราดให้เป็นเมืองหลวงผลไม้ของไทยและของโลกให้ได้ในอนาคต”ดร.เฉลิมชัยกล่าว
วันจันทร์ที่ 23 สิงหาคม 2564
​PM sends moral support to Thai athletes competing in “Tokyo 2020 Paralympics”
​PM sends moral support to Thai athletes competing in “Tokyo 2020 Paralympics”
Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha has conveyed his moral support to the Thai athletes who will be attending the 16th Summer Paralympic Games, hosted by Japan during August 24- September 5, 2021.
The “Tokyo 2020 Paralympics” will be attended by over 4,520 athletes from 164 National Paralympics committees to compete in 22 sports (540 events). Two sports will be debuted at the Tokyo 2020 Paralympics, namely, taekwondo, and badminton. 74 Thai athletes have been qualified to compete in 14 sports: taekwondo, badminton, archery, wheelchair fencing, powerlifting, swimming, table tennis, athletics, cycling, shooting, wheelchair tennis, boccia, football 5-a-side, and judo.
The Prime Minister sent his moral support to the athletes and staffs of all sports teams, and thanked them for their commitment, perseverance, and discipline in practicing their respective sports under the challenging situation. He also wishes everyone success, and emphasized the importance for the Thai athletes to strictly comply with public health measures of the host country for their safety, which will also be a good model to athletes of other countries.
According to the Government Spokesperson, like the previously-held Tokyo 2020 Olympics, spectators will not be allowed to attend the Tokyo 2020 Paralympics, but to watch all the events via live broadcast due to the COVID-19 situation.
วันอาทิตย์ที่ 10 กรกฎาคม 2565
PM pleased with continuous growth of textile and garment export
PM pleased with continuous growth of textile and garment export
July 7, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha acknowledged continuous growth of textile and garment export in the first half of 2022, which has expanded to US$1.78 billion in value. He thanked concerned agencies for their contribution to the success, and for working together to enhance capacity of Thai products in a tangible manner.
According to Department of Industrial Promotion (DIPROM), export of textile and garment in the 1st quarter of 2022 grows by 13.7%YoY with total export value of US$1,784,2 million, while the total import value accounts for US$1,373.9 million.With the trade surplus of US$410.3 million, it is a good opportunity for Thailand to expedite economic rehabilitation through the development of textile and garment industry. DIPROM’s “Thailand Textiles Tag” has been launched to certify and elevate the standard of Thai textile products. Website: www.thailandtextilestag.com has also been upgraded to facilitate consumers’ search for certified products.
The Government Spokesperson added that the Department of Community Development has also implemented the “OTOP PREMIUM” scheme to elevate the standard and quality of OTOP products. Three hundred 4-5-star OTOPs from all over the country have undergone an improvement process, undertaken by the experts, to ensure that these products better respond to consumer needs. The products will, then, be market tested via the website: www.otoptoday.com, and online markets: Shopee and Lazada, in a bid to increase sales opportunity at the international level.
The Prime Minister is confident in the potential of Thai OTOP products in the international market, and instructed all concerned agencies to rush in developing OTOP products of all forms to expand marketing opportunity. He also thanked concerned agencies and sectors for working together to develop and enhance potential of local products. The Government has set the target to create more opportunities for business operators, and upgrade products on par with the international standard for stable and sustainable economic growth.
วันพฤหัสบดีที่ 23 มิถุนายน 2565
วธ.เปิดเวที “TMF MEDIA FORUM 2022 : World Collaboration” เชิญกูรูระดับโลกแบ่งปันประสบการณ์เปิดมุมมองใหม่ครั้งแรกในไทย
วธ.เปิดเวที “TMF MEDIA FORUM 2022 : World Collaboration” เชิญกูรูระดับโลกแบ่งปันประสบการณ์เปิดมุมมองใหม่ครั้งแรกในไทย มุ่งพัฒนาศักยภาพผู้ผลิตสื่อ เชื่อมต่อโอกาสทางธุรกิจอุตสาหกรรมสื่อไทยสู่ฮอลลีวูด และแพลตฟอร์มระดับโลก
วธ.เปิดเวที “TMF MEDIA FORUM 2022 : World Collaboration” เชิญกูรูระดับโลกแบ่งปันประสบการณ์เปิดมุมมองใหม่ครั้งแรกในไทย มุ่งพัฒนาศักยภาพผู้ผลิตสื่อ เชื่อมต่อโอกาสทางธุรกิจอุตสาหกรรมสื่อไทยสู่ฮอลลีวูด และแพลตฟอร์มระดับโลก
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) กล่าวในพิธีเปิดในงานสัมมนาออนไลน์ (WEBINAR) เกี่ยวกับนวัตกรรมเทคโนโลยีและอุตสาหกรรมสื่อในระดับสากลหรืองาน “TMF Media Forum 2022 : World Collaboration” เมื่อเร็วๆนี้ โดยมีนายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ ผู้บริหาร ผู้ทรงคุณวุฒิด้านสื่อออนไลน์ สื่อภาพยนตร์และวีดิทัศน์ทั้งชาวไทยและชาวต่างชาติ เข้าร่วม ณ โรงแรมสวิสโฮเต็ล กรุงเทพ รัชดา ว่า รัฐบาลมียุทธศาสตร์ชาติที่จะสนับสนุนให้เกิดสินค้าและบริการทางวัฒนธรรมอยู่ เพื่อให้วัฒนธรรมไทยเป็นที่รู้จักไปทั่วโลก หนึ่งในนั้นคือ Film หรือการสนับสนุนอุตสาหกรรมสื่อภาพยนตร์ ซึ่งการจัดงานสัมมนาครั้งนี้จะทำให้ได้รับความรู้ ประสบการณ์ ทักษะ และทำให้ประสบความสำเร็จทางธุรกิจร่วมกัน และนับเป็นครั้งแรกในประเทศไทย สำหรับงานสัมมนาออนไลน์ “TMF Media Forum 2022 กับแนวคิด World Collaboration” ที่กองทุนพัฒนาสื่อปลอดภัยและสร้างสรรค์จัดขึ้น ถือเป็นความร่วมมือในการพัฒนาทักษะการทำงานในอุตสาหกรรมสื่อ ทั้งผู้ผลิตสื่อในประเทศไทยและผู้ผลิตสื่อต่างชาติที่จะเข้ามาทำงานกับสื่อ ทำให้เกิดการแลกเปลี่ยนความรู้และทักษะระหว่างกันในระดับโลก
นายอิทธิพล กล่าวว่า ปัจจุบันเทคโนโลยีด้านโซเซียลมีเดียมีความสำคัญและก้าวหน้าอย่างมาก อีกทั้งยังมีการแข่งขันในการจัดทำแอฟพิเคชันต่างๆ เพื่อให้บริการอย่างสูง ที่สำคัญทุกคนมีสมาร์ทโฟนและสามารถเป็นสื่อมวลชนได้ ซึ่งการจัดงานครั้งนี้เป็นการสร้างแรงบันดาลใจให้คนทำงานด้านสื่อ ได้มีเวทีในการเรียนรู้ทักษะต่าง ๆ ที่สำคัญจากวิทยากรผู้มีประสบการณ์ระดับโลกในด้านการผลิตสื่อดิจิทัล การนำเสนอเนื้อหา การใช้แอฟพิเคชันในแพลทฟอร์มออนไลน์ ผู้กำกับภาพยนต์ อาทิ มร.โทมัส โพล์สัน มร.มิเชล พีเซอร์ มร.นิโคลัส ไซมอน และหม่อมราชวงศ์เฉลิมชาตรียุคล ผู้กำกับชื่อดังที่มาร่วมแบ่งปันความรู้
ทั้งนี้ ทาง วธ. โดย กองทุนพัฒนาสื่อปลอดภัยและสร้างสรรค์ พร้อมสนับสนุนการส่งเสริม Soft Power โดยใช้กลยุทธ์ในการส่งเสริมทักษะและพัฒนาศักยภาพของผู้ผลิตสื่อของไทย ซึ่งงานสัมมนาออนไลน์ในครั้งนี้นับเป็นส่วนสำคัญของความมุ่งมั่นที่จะดำเนินการตามนโยบายของภาครัฐ ขณะเดียวกันได้เล็งเห็นถึงความสำคัญของการสร้างสื่อที่ปลอดภัยและสร้างสรรค์ผ่านการเติบโตของทรัพย์สินทางปัญญาด้านวัฒนธรรมของไทย การยกระดับทักษะการผลิตสื่อและการส่งเสริมความร่วมมือระหว่างอุตสาหกรรมสื่อท้องถิ่นของไทยและของโลก โดยมีเป้าหมายสำคัญที่ครอบคลุมทุกมิติของห่วงโซ่มูลค่าด้านสื่อของโลก ทั้งการนำทรัพย์สินทางปัญญาด้านวัฒนธรรมของไทยไปสู่ระดับโลก ผ่านมุมมองจากประสบการณ์ตรงในฮอลลีวูด ทั้งด้านการเงิน การพัฒนา การผลิต และการจัด
วันอังคารที่ 12 เมษายน 2565
ชวนเที่ยวงานสงกรานต์ Music Festival และ Water Festival
วันอาทิตย์ที่ 10 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลชวนเที่ยวงาน Songkran Music Heritage Festival 2022 ระหว่างวันที่ 12-21 เม.ย.2565 ใน 2 พื้นที่ ได้แก่ เมืองเก่า จ.สงขลา และ วัดพระราม จ.พระนครศรีอยุธยา เพื่อสะท้อนอัตลักษณ์มรดกทางวัฒนธรรม สถาปัตยกรรม และภูมิปัญญา ร่วมกับนวัตกรรมใหม่ในพื้นที่มรดกโลกอันทรงคุณค่าใน จ.พระนครศรีอยุธยา ส่งต่อไปยัง จ.สงขลา เพื่อสนับสนุนและส่งเสริมการขึ้นทะเบียนมรดกโลกต่อไป และงาน Water Festival เทศกาลวิถีน้ำ...วิถีไทย ใน 6 จังหวัด ได้แก่ กทม. จ.เชียงใหม่ จ.ลำพูน จ.อุดรธานี จ.ขอนแก่น และ จ.ภูเก็ต ระหว่างวันที่ 13-15 เม.ย.2565 เพื่อต่อยอดการประชาสัมพันธ์ประเพณีไทย กระตุ้นการท่องเที่ยวภายในประเทศ โดยมีมาตรการป้องกันการแพร่ระบาดของโรคโควิด-19 อย่างเข้มงวด
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 25 สิงหาคม 2564
“กรุงไทย” เคียงข้างทุกพลังใจ ส่งมอบ Krungthai Care Box (Home Isolation Kit) 20,000 กล่อง ช่วยผู้ติดเชื้อโควิด
ธ.กรุงไทยจัดทำ Krungthai Care Box  (Home Isolation Kit) หรือ “กล่องพลังใจ” เพื่อมอบให้กับผู้ติดเชื้อที่รักษาตัวที่บ้าน จำนวน 20,000 กล่อง เพื่อส่งต่อความห่วงใยไปถึงพี่น้องคนไทยทุกคนให้ปลอดภัยจากโควิด-19 ภายในกล่อง
ธนาคารกรุงไทยตระหนักถึงผลกระทบของสถานการณ์การแพร่ระบาดของโควิด-19 ระลอกใหม่ ที่มีจำนวนผู้ติดเชื้อเพิ่มขึ้นอย่างรวดเร็ว โดยผู้ติดเชื้อที่ไม่มีอาการ หรือมีอาการน้อย สามารถแยกรักษาตัวที่บ้าน (Home Isolation) หรือแยกรักษาตัวในชุมชน โดยอยู่ระหว่างรอเตียง ซึ่งจำเป็นต้องมีอุปกรณ์ และยาขั้นพื้นฐานในการรักษา
ธนาคารจึงได้จัดทำ Krungthai Care Box (Home Isolation Kit) หรือ “กล่องพลังใจ” เพื่อมอบให้กับผู้ติดเชื้อที่รักษาตัวที่บ้าน จำนวน 20,000 กล่อง เพื่อส่งต่อความห่วงใยไปถึงพี่น้องคนไทยทุกคนให้ปลอดภัยจากโควิด-19 ภายในกล่องประกอบด้วย ปรอทวัดไข้ เครื่องวัดออกซิเจนปลายนิ้ว หน้ากากอนามัย เจลแอลกอฮอล์ล้างมือ และยาขั้นพื้นฐาน เช่น ฟ้าทะลายโจร และ พาราเซตามอล โดยนำร่องส่งมอบให้กับหน่วยงานและกลุ่มจิตอาสา 3 องค์กร ประกอบด้วย เพจอีจัน ภายใต้โครงการอีจัน สู้โควิดไปด้วยกัน กลุ่มอาสาเส้นด้าย และสถานีโทรทัศน์ Thai PBS องค์กรละ 1,000 กล่อง พร้อมน้ำดื่มกรุงไทย 1,000 ขวด และจะเร่งส่งมอบให้กับองค์กรและหน่วยงานอื่นๆ เพื่อส่งต่อให้กับผู้ติดเชื้อในชุมชนต่างๆ ต่อไป ให้สามารถผ่านวิกฤตครั้งนี้ไปด้วยกัน #เคียงข้างทุกพลังใจ #กรุงไทยเคียงข้างไทยเคียงข้างคุณ
วันเสาร์ที่ 25 มิถุนายน 2565
ดีอีเอส ปั้นพนักงานวิทยุสมัครเล่น ร่วมเป็นเครือข่ายสื่อสารสำรองแห่งชาติ
ดีอีเอส ปั้นพนักงานวิทยุสมัครเล่น ร่วมเป็นเครือข่ายสื่อสารสำรองแห่งชาติ
กระทรวงดิจิทัลฯสร้างทีมเสริมกำลังเครือข่ายสื่อสารสำรองแห่งชาติฝึกอบรมพนักงานวิทยุสมัครเล่นกว่า1,000คนยกระดับสู่การเป็นอาสาสมัครพนักงานสื่อสารในยามฉุกเฉินปูพรมปฏิบัติหน้าที่ทุกจังหวัดเชื่อมั่นศักยภาพสนับสนุนภารกิจการสื่อสารในสถานการณ์ภัยพิบัติและภาวะฉุกเฉินของประเทศ
นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)กล่าวระหว่างเป็นประธานในการมอบนโยบายการสรุปโครงการพัฒนาและฝึกอบรมพนักงานวิทยุสมัครเล่นอาสาสมัครสื่อสารฉุกเฉินทำหน้าที่เครือข่ายสื่อสารสำรองแห่งชาติวันนี้(25มิ.ย.65)ว่าโครงการนี้มีเป้าหมายเพื่อยกระดับพนักงานวิทยุสมัครเล่นให้เป็นอาสาสมัครพนักงานสื่อสารในยามฉุกเฉินทำหน้าที่เครือข่ายสื่อสารสำรองแห่งชาติของกระทรวงดิจิทัลฯให้สามารถปฏิบัติหน้าที่ครอบคลุมทุกจังหวัดทั่วประเทศโดยเป็นระบบสื่อสารแบบคู่ขนานในการสั่งการประสานงานที่พร้อมทำงานได้ในเวลาที่รวดเร็วเมื่อเกิดภาวะฉุกเฉินหรือภัยพิบัติ
ทั้งนี้โครงการดังกล่าวขับเคลื่อนโดยสหพันธ์สมาคมวิทยุสมัครเล่นควบคุมข่ายประเทศไทยซึ่งได้ขอรับการส่งเสริมและสนับสนุนเงินจากกองทุนวิจัยและพัฒนากิจการกระจายเสียงกิจการโทรทัศน์และกิจการโทรคมนาคมเพื่อประโยชน์สาธารณะสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคม(กสทช.)
โดยกระทรวงดิจิทัลฯได้สนับสนุนวิทยากรและเจ้าหน้าที่สนับสนุนการดำเนินงานเพื่อจัดการอบรมพนักงานวิทยุสมัครเล่นจำนวน4ครั้งครอบคลุมทั้ง4ภูมิภาคมีพนักงานวิทยุสมัครเล่นเข้าร่วมรับการอบรมจำนวนมากกว่า1,000คน
“เป้าหมายของเราต้องการพัฒนาศักยภาพของพนักงานวิทยุสมัครเล่นซึ่งเป็นบุคลในพื้นที่และรู้จักพื้นที่เป็นอย่างดีทำให้สามารถแจ้งข้อมูลในพื้นที่ที่เป็นประโยชน์ในระหว่างเกิดภัยและจะเป็นกลไกและกำลังสำคัญยิ่งในการสนับสนุนภารกิจการสื่อสารในภาวะวิกฤตและภาวะฉุกเฉินของประเทศสอดคล้องกับการที่กระทรวงดิจิทัลฯเป็นหน่วยงานหลักด้านการสื่อสารตามแผนเตรียมพร้อมแห่งชาติและแผนป้องกันและบรรเทาสาธารณภัยแห่งชาติพ.ศ. 2558”นางสาวอัจฉรินทร์กล่าว
ทั้งนิ้การถอดบทเรียนจากภัยพิบัติที่เกิดขึ้นในประเทศไทยหลายครั้งพบว่าในพื้นที่ที่ได้รับความเสียหายระบบสื่อสารโดยทั่วไปไม่สามารถใช้งานได้ชั่วคราวแต่เครือข่ายสื่อสารวิทยุสมัครเล่นยังสามารถใช้งานได้ช่วยสนับสนุนในการประสานงานให้ความช่วยเหลือประชาชนที่ประสบภัยวิทยุสมัครเล่นจึงเป็นระบบสื่อสารแบบคู่ขนานที่พร้อมทำงานได้ในเวลาที่รวดเร็วเมื่อเกิดภาวะฉุกเฉินหรือภัยพิบัติ
ดังนั้นวิทยุสมัครเล่นจึงเป็นเครือข่ายสื่อสารอาสาสมัครหรือเครือข่ายสื่อสารสำรองของชาติที่มีคุณภาพสามารถใช้งานได้ทุกเวลาและถือเป็นความร่วมมือของภาคประชาชนในการมีส่วนร่วมสนับสนุนหน่วยงานราชการในการรับมือกับภัยพิบัติได้อย่างมีประสิทธิภาพที่สำคัญนักวิทยุสมัครเล่นมีอยู่ทุกพื้นที่ของประเทศไทยอีกทั้งในยามปกติยังสามารถทำหน้าที่เป็นอาสาสมัครเฝ้าระวังภัยรูปแบบต่างๆในพื้นที่ภัยทางสังคมภัยทางข่าวสารรวมทั้งภัยผ่านสื่อสังคมในรูปแบบต่างๆ
**************
วันพฤหัสบดีที่ 28 กรกฎาคม 2565
นายกรัฐมนตรีและภริยา เป็นประธานพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจำปีพุทธศักราช 2565
นายกรัฐมนตรีและภริยา เป็นประธานพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจำปีพุทธศักราช 2565
นายธนกร วังบุญคงชนะ โฆษกประจำสำนักนายกรัฐมนตรีเผยว่า วันนี้ (28 กรกฎาคม 2565) เวลา 07.00 น. ณ บริเวณท้องสนามหลวง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นางนราพร จันทร์โอชา ภริยา เป็นประธานในพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจำปีพุทธศักราช 2565 โดยมีคณะองคมนตรีและภริยา ประธานรัฐสภา ประธานศาลฎีกา ประธานวุฒิสภา ประธานองค์กรตามรัฐธรรมนูญและภริยา คณะรัฐมนตรีและคู่สมรส เลขาธิการนายกรัฐมนตรี และหน่วยราชการในพระองค์ ผู้ว่าราชการกรุงเทพมหานคร ผู้บัญชาการเหล่าทัพ/ผู้บัญชาการตำรวจแห่งชาติพร้อมภริยา หัวหน้าส่วนราชการระดับปลัดกระทรวงหรือเทียบเท่า ปลัดกรุงเทพมหานคร ร่วมพิธีทำบุญตักบาตรในครั้งนี้ด้วย
เมื่อนายกรัฐมนตรีและภริยาเดินทางถึงบริเวณท้องสนามหลวง สมเด็จพระราชาคณะ พระราชาคณะ จำนวน 10 รูป ขึ้นนั่งอาสน์สงฆ์ นายกรัฐมนตรีจุดธูปเทียนบูชาพระรัตนตรัย ถวายธูปเทียนแพหน้าพระบรมฉายาลักษณ์พระบาทสมเด็จพระเจ้าอยู่หัว เจ้าหน้าที่อาราธนาศีล สมเด็จพระราชาคณะ พระราชาคณะ จำนวน 10 รูป ให้ศีล พระสงฆ์สวดพระพุทธมนต์ จากนั้น นายกรัฐมนตรีและภริยา ประธานรัฐสภา ประธานศาลฎีกา ประธานวุฒิสภา ประธานองค์กรตามรัฐธรรมนูญ และส่วนราชการในพระองค์ ถวายเครื่องไทยธรรมแด่พระสงฆ์ จำนวน 10 รูป นายกรัฐมนตรีถวายผ้าไตร จำนวน 10 ไตร นายกรัฐมนตรีกรวดน้ำรับพร กราบลาพระรัตนตรัย และถวายความเคารพหน้าพระบรมฉายาลักษณ์พระบาทสมเด็จเจ้าอยู่หัว
จากนั้น นายกรัฐมนตรีและภริยา นำผู้ร่วมพิธีร่วมตักบาตรพระสงฆ์ จำนวน 171 รูป เป็นอันเสร็จพิธี
วันศุกร์ที่ 8 ตุลาคม 2564
ปลัด วธ. กราบนมัสการพระโสภณพัฒนบัณฑิต เจ้าอาวาสวัดธาตุ พระอารามหลวง รองเจ้าคณะจังหวัดขอนแก่น และตรวจเยี่ยมกลุ่มพิธีการศพที่ได้รับพระราชทานที่ ๑๐ ขอนแก่น
กราบนมัสการพระโสภณพัฒนบัณฑิต เจ้าอาวาสวัดธาตุ พระอารามหลวง รองเจ้าคณะจังหวัดขอนแก่น และตรวจเยี่ยมกลุ่มพิธีการศพที่ได้รับพระราชทานที่ ๑๐ ขอนแก่น
วันที่ ๗ ตุลาคม ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม กราบนมัสการพระโสภณพัฒนบัณฑิต เจ้าอาวาสวัดธาตุ พระอารามหลวง รองเจ้าคณะจังหวัดขอนแก่น และตรวจเยี่ยมกลุ่มพิธีการศพที่ได้รับพระราชทานที่ ๑๐ ขอนแก่น โดยมีนางโชติกา อัครกิจโสภากุล ผู้ช่วยปลัดกระทรวงวัฒนธรรม นายพัฐศิษฏ์ ธนชวาลย์ ผู้อำนวยการกองตรวจราชการ คณะที่ปรึกษากระทรวงวัฒนธรรม วัฒนธรรมจังหวัด ผู้บริหาร และเจ้าหน้าที่ที่เกี่ยวข้องเข้าร่วม ณ วัดธาตุ พระอารามหลวง จังหวัดขอนแก่น
วันพุธที่ 18 พฤษภาคม 2565
ดีอีเอส จัดอบรมเตรียมความพร้อมประเมินตามตัวชี้วัด PMQA 4.0
ดีอีเอส จัดอบรมเตรียมความพร้อมประเมินตามตัวชี้วัด PMQA 4.0
เมื่อวันที่18พฤษภาคม2565นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมเป็นประธานเปิดโครงการประเมินสถานะการเป็นระบบราชการ4.0โดยมีว่าที่เรืออากาศตรีผศ.ดร.ธนธัสทัพมงคลบรรยายให้ความรู้การประเมินสถานการณ์เป็นระบบราชการ4.0 ภายใต้หัวข้อ เกณฑ์การประเมินสถานะการเป็นระบบราชการ4.0ประกอบด้วยลักษณะสำคัญองค์การหมวด1การนำองค์การ และหมวด2การวางแผนเชิงยุทธศาสตร์เป็นต้นโดยมีนางสาวสุกันยาณียะวิญชาญผู้ตรวจราชการกระทรวงดิจิทัลเพื่อเศรษฐกิจและสังคมเจ้าหน้าที่ข้าราชการของกระทรวงดิจิทัลฯเข้าร่วมณห้องประชุม803ชั้น8สำนักงานปลัดกระทรวงดิจิทัลเพื่อเศรษฐกิจและสังคม
ทั้งนี้เพื่อเตรียมความพร้อมในการประเมินสถานะของหน่วยงานภาครัฐในการเป็นระบบราชการ4.0สำหรับการประเมินตามตัวชี้วัดปี2565 (ประเมินตามตัวชี้วัดPMQA 4.0)จะเปิดให้หน่วยงานประเมินระหว่างวันที่1พฤษภาคม2565 - 30มิถุนายน2565และสำนักงานก.พ.ร.จะดำเนินการส่งเอกสารฯให้ทางผู้ตรวจประเมินดำเนินการต่อไป
***********
วันศุกร์ที่ 12 พฤศจิกายน 2564
วธ.เผยศบค.เคาะมาตรการผ่อนคลาย เปิดร้านเกม-อินเทอร์เนตได้ วันและเวลาเปิด-ปิดยึดกฎกระทรวง ร้านห้องแอร์ให้บริการ 50% ร้านเปิดโล่ง 75% ของจำนวนเครื่อง ป้องกันโควิด-19 เคร่งครัด
วธ.เผยศบค.เคาะมาตรการผ่อนคลาย เปิดร้านเกม-อินเทอร์เนตได้ วันและเวลาเปิด-ปิดยึดกฎกระทรวง ร้านห้องแอร์ให้บริการ 50% ร้านเปิดโล่ง 75% ของจำนวนเครื่อง ป้องกันโควิด-19 เคร่งครัด
วธ.เผยศบค.เคาะมาตรการผ่อนคลาย เปิดร้านเกม-อินเทอร์เนตได้ วันและเวลาเปิด-ปิดยึดกฎกระทรวง ร้านห้องแอร์ให้บริการ 50% ร้านเปิดโล่ง 75% ของจำนวนเครื่อง ป้องกันโควิด-19 เคร่งครัด
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า เมื่อเร็วๆ นี้ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19) หรือ ศบค.ได้ให้ความเห็นชอบแนวทางปฏิบัติ ตามมาตรการผ่อนคลายกิจการและกิจกรรมเพื่อป้องกันการแพร่ระบาดของโรคโควิด-19 กิจการร้านเกม และร้านอินเทอร์เนต ออกตามมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ.2548 (ฉบับที่ 35 ) ข้อ 7 (1) ตามที่กระทรวงวัฒนธรรม (วธ.) เสนอโดยได้รับความเห็นชอบจากศบค. โดยแนวทางปฏิบัติฯให้เปิดบริการได้ตามเวลาที่กฎกระทรวงว่าด้วยการอนุญาตและการประกอบกิจการร้านวีดิทัศน์ พ.ศ. 2552 กำหนดไว้คือ ผู้มีอายุต่ำกว่า 15 ปี ใช้บริการได้วันจันทร์ - ศุกร์ เวลา 14.00 - 20.00 น. และวันหยุดราชการหรือปิดภาคการศึกษา เวลา 10.00 - 20.00 น. ผู้มีอายุ 15 - 18 ปี ใช้บริการได้ วันจันทร์ - ศุกร์ เวลา 14.00 - 22.00 น. วันหยุดราชการหรือช่วงปิดภาคการศึกษา เวลา 10.00 - 22.00 น. และผู้มีอายุเกิน 18 ปี ใช้บริการได้ทุกวัน ตลอด 24 ชั่วโมง มีจุดคัดกรอง ตรวจวัดอุณหภูมิ ลงทะเบียนและจุดบริการล้างมือด้วยแอลกอฮอล์ ทำความสะอาดพื้นที่และอุปกรณ์ด้วยน้ำยาฆ่าเชื้อก่อนเปิดและหลังปิดให้บริการ งดจำหน่ายอาหารและเครื่องดื่มภายในร้าน
รัฐมนตรีว่าการกระทรวงวัฒนธรรม กล่าวอีกว่า นอกจากนี้ ต้องควบคุมจำนวนผู้ใช้บริการไม่ให้แออัดและรวมกลุ่มกันภายในร้าน ร้านที่มีระบบปรับอากาศ ให้มีผู้ใช้บริการ 50% ของจำนวนเครื่อง และร้านพื้นที่เปิดโล่งให้มีผู้ใช้บริการ 75% ของจำนวนเครื่อง จองคิวล่วงหน้าออนไลน์หรือโทรศัพท์และจัดรอบเข้าใช้บริการไม่เกิน 2 ชั่วโมงต่อรอบ การนั่งเล่นเกมหรืออินเทอร์เน็ตแบบเว้นระยะเก้าอี้ โดยมีระยะห่าง 1 เมตร และชำระค่าบริการผ่านช่องทาง E- payment กรณีเป็นเงินสดมีถาดรับชำระเงินหรือบัตรเครดิต และพนักงานร้านต้องฉีดวัคซีนครบตามเกณฑ์ ตรวจหาเชื้อโควิด-19 ด้วยวิธี ATK ทุกสัปดาห์ รวมทั้งพนักงานและผู้ใช้บริการสวมหน้ากากอนามัยตลอดเวลาขณะอยู่ในร้าน สแกนคิวอาร์โค้ดไทยชนะและปฏิบัติตามมาตรการป้องกันการติดเชื้อแบบครอบจักรวาล(Universal Prevention) และDMHTA อย่างเคร่งครัด หากพบพนักงานหรือผู้ใช้บริการเป็นผู้ป่วยยืนยันให้ปิดร้าน ทำความสะอาดพื้นที่และดำเนินการตามประกาศของกรมควบคุมโรคและคำสั่งประกาศที่เกี่ยวข้อง ทั้งนี้ วธ.มีหนังสือแจ้งแนวทางปฏิบัติฯไปยังกรมส่งเสริมวัฒนธรรม(สวธ.) กรุงเทพมหานคร สำนักงานวัฒนธรรมจังหวัด (สวจ.) ทุกแห่งและผู้ประกอบการร้านเกมทั่วประเทศ เพื่อให้ปฏิบัติตามอย่างเคร่งครัดป้องกันการแพร่ระบาดของโรคโควิด-19
วันอาทิตย์ที่ 22 สิงหาคม 2564
ส่งเสริมใช้สมุนไพรและตำรับยาไทยรักษาโควิด-19
วันศุกร์ที่ 16 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมการใช้พืชสมุนไพรและตำรับยาไทยเพื่อแก้ไขปัญหาโรคโควิด-19 ควบคู่กับยาแผนปัจจุบัน โดยขับเคลื่อนผ่าน 3 แนวทาง คือ การป้องกันการติดเชื้อด้วยเครื่องยาสมุนไพรและตำรับยาไทย การรักษาผู้ป่วยด้วยยาแผนปัจจุบัน เครื่องยาสมุนไพร และตำรับยาไทย และการฟื้นฟูผู้ป่วยหลังการรักษา โดยในปัจจุบัน มีคลินิกแพทย์แผนไทย 6,000 แห่ง บุคลากรแพทย์แผนไทยกว่า 30,000 คนประจำอยู่ใน รพ. ของรัฐทุกแห่ง มีศูนย์ฮ็อทไลน์ในทุกภูมิภาค และมีคลังยาและตำรับยาของสภาการแพทย์แผนไทยที่พร้อมใช้งาน นอกจากนี้ ยังส่งเสริมการใช้สมุนไพร เช่น ฟ้าทะลายโจร ในการรักษาผู้ป่วยโควิด-19 ในโรงพยาบาลสนาม ในพื้นที่ กทม. นครปฐม และเพชรบุรี เป็นต้น
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพุธที่ 17 พฤศจิกายน 2564
รมว.พม. ลงพื้นที่ จ.กระบี่ เปิดศูนย์ช่วยเหลือสังคมตำบลแห่งแรก จับมือภาคีเครือข่ายช่วยกลุ่มเปราะบางแบบครบวงจร
รมว.พม. ลงพื้นที่จ.กระบี่ เปิดศูนย์ช่วยเหลือสังคมตำบลแห่งแรก จับมือภาคีเครือข่ายช่วยกลุ่มเปราะบางแบบครบวงจร
เมื่อวันที่ 15 พ.ย. 64 เวลา 17.30 น.นายจุติไกรฤกษ์รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยคณะผู้บริหารกระทรวง พม. ลงพื้นที่จังหวัดกระบี่ ณ องค์การบริหารส่วนตำบลไสไทย อำเภอเมืองกระบี่ จังหวัดกระบี่ เพื่อเปิดศูนย์ช่วยเหลือสังคมตำบลไสไทย เป็นศูนย์ฯ แห่งแรกของจังหวัดกระบี่ที่ให้บริการอย่างครอบคลุมตามภารกิจกระทรวง พม. สำหรับประชาชนทุกกลุ่มเป้าหมายและทุกช่วงวัย โดยเฉพาะอย่างยิ่งกลุ่มเปราะบาง ได้แก่ เด็ก เยาวชน ผู้สูงอายุ คนพิการ และผู้ด้อยโอกาส ด้วยการให้บริการด้านสิทธิและสวัสดิการสังคมทั้งด้านการสงเคราะห์ คุ้มครอง พัฒนา ป้องกัน และแก้ไขปัญหาสังคม เพื่อตอบสนองต่อความต้องการของประชาชนในพื้นที่อย่างรวดเร็วและทันเหตุการณ์ เพราะปัญหาของประชาชน รอไม่ได้ อีกทั้งบูรณาการการทำงานร่วมกับภาคีเครือข่ายทุกภาคส่วนในพื้นที่ อาทิ ศูนย์พัฒนาครอบครัวในชุมชน ศูนย์พัฒนาคุณภาพชีวิตและส่งเสริมอาชีพผู้สูงอายุ ชมรมผู้สูงอายุ ผู้แทนทางศาสนา สภาเด็กและเยาวชน กลุ่มสตรี เจ้าหน้าที่ท้องถิ่น มูลนิธิมิราเคิลออฟไลฟ์ และอาสาสมัครพัฒนาสังคมและความมั่นคงของมนุษย์ (อพม.) เป็นต้น เพื่อการมีส่วนร่วมในการทำงานด้านพัฒนาสังคมอย่างมีประสิทธิภาพที่ดียิ่งขึ้น
นายจุติกล่าวว่า 2 ปีที่ผ่านมา หลังเกิดสถานการณ์โควิด - 19ทำให้รัฐบาลต้องเดินทางมาที่จังหวัดกระบี่ เพื่อมากระตุ้นการฟื้นตัวของเศรษฐกิจ ทั้งจังหวัดกระบี่ ภูเก็ต ตรัง และพังงา อย่างไรก็ตามจังหวัดกระบี่เคยพึ่งพารายได้จากการท่องเที่ยวเป็นหลัก ฉะนั้น จึงเป็นบทเรียนที่สำคัญของจังหวัดภาคใต้ฝั่งอันดามัน เมื่อโลกเปลี่ยนไปทุกวัน และโอกาสเปิด ชีวิตก็จะเปลี่ยน โดยพลเอก ประยุทธ์ จันทร์โอชา นายกรัฐมนตรี ได้เดินทางมายังจังหวัดกระบี่ เพราะต้องการพลิกโฉมประเทศจากลบเป็นบวก ให้จังหวัดสามารถสร้างรายได้เหมือนเดิม และการเดินทางมาลงพื้นที่ในวันนี้ เราต้องทำงานให้รวดเร็ว เพราะปัญหาของประชาชน รอไม่ได้ ทุกนาที ทุกวัน มีความหมายสำหรับประชาชนและประเทศกระทรวง พม. จึงได้เปิดศูนย์ช่วยเหลือสังคมแห่งนี้ ให้กับประชาชนได้ประโยชน์ ซึ่งประกอบด้วยภาคีเครือข่ายทุกภาคส่วน รวมถึง อบต. ที่จะต้องร่วมให้การสนับสนุน และต้องทำด้วยความเชื่อมั่นว่าจะทำให้เกิดประโยชน์กับประชาชนให้ได้ ซึ่งตนจะไม่ย่อท้อจะไม่กลัวกับปัญหา และเราจะเดินไปด้วยกัน
นายจุติกล่าวเพิ่มเติมว่า สำหรับองค์การบริหารส่วนตำบลไสไทย อยู่ห่างจากที่ว่าการอำเภอเมืองกระบี่ประมาณ 4 กิโลเมตร มีพื้นที่ 54 ตารางกิโลเมตร แบ่งเขตการปกครองออกเป็น 7 หมู่บ้าน มีประชากรรวมทั้งสิ้น 14,860 คน (ไม่นับรวมประชากรแฝงและนักท่องเที่ยว) และมีจำนวนครัวเรือนทั้งสิ้น 8,570 ครัวเรือน แบ่งเป็นประชากรเด็กปฐมวัย จำนวน 702 คน เด็กวัยเรียน จำนวน 2,223 คน วัยรุ่น จำนวน 1,265 คน วัยทำงาน จำนวน 8,708 คน ผู้สูงอายุ 60 ปีขึ้นไป จำนวน 1,730 คน ทั้งนี้ ที่ผ่านมา มีการช่วยเหลือกลุ่มเปราะบางที่ได้รับผลกระทบจาก โควิด - 19 รอบแรก จำนวน 72 คน (งบสนับสนุนจากศูนย์พัฒนาการจัดสวัสดิการสังคมผู้สูงอายุจังหวัดกระบี่ จำนวน 44 คน และบ้านพักเด็กและครอบครัวจังหวัดกระบี่ จำนวน 28 คน) และ รอบที่ 2 จำนวน 70 คน ซึ่งอยู่ระหว่างการประสานความช่วยเหลือกับหน่วยงานที่เกี่ยวข้อง
วันอังคารที่ 1 มีนาคม 2565
ไอแบงก์ เพิ่มโอกาสให้ผู้ฝากบัญชีอัลฮัจย์ได้ไปแสวงบุญ เป็น 12 รางวัล มูลค่ารวม 3 ล้านบาท
ไอแบงก์ยังมอบโอกาสให้ลูกค้าได้ไปทำฮัจย์ฟรีกับ “กิจกรรมจับสลากเงินฝากอัลฮัจย์เพื่อไปประกอบพิธีฮัจย์ ปี 2565” เป็นปีที่ 8 ปีนี้เพิ่มจำนวนรางวัลเป็น 12 รางวัล
ธนาคารอิสลามแห่งประเทศไทย (ไอแบงก์) ยังคงเดินหน้าส่งเสริมความดีและมอบโอกาสให้ลูกค้าได้ไปทำฮัจย์ฟรี กับ “กิจกรรมจับสลากเงินฝากอัลฮัจย์เพื่อไปประกอบพิธีฮัจย์ ปี 2565” เป็นปีที่ 8 โดยปีนี้ได้เพิ่มจำนวนรางวัล เป็น 12 รางวัล และเพิ่มมูลค่ารางวัลเป็นรางวัลละ 250,000 บาท รวมมูลค่าทั้งสิ้น 3,000,000 บาท
กิจกรรมจับสลากเงินฝากบัญชีอัลฮัจย์ เพื่อไปประกอบพิธีฮัจย์ ปี 2565 เป็นกิจกรรมที่ไอแบงก์จัดต่อเนื่องเป็นปีที่ 8 แล้ว เพื่อเป็นการคืนกำไรให้กับลูกค้าที่ฝากเงินในบัญชีเงินฝาก อัลฮัจย์ ที่นอกจากจะได้รับผลตอบแทนตามสัดส่วนที่ได้ตกลงกับธนาคารแล้ว ยังจะได้รับสิทธิ์ลุ้นรางวัลแพ็กเกจไปประกอบพิธีฮัจย์ ณ ประเทศซาอุดิอาระเบีย ฟรี! ซึ่งในปีนี้ธนาคารได้เพิ่มจำนวนรางวัลอีก 4 รางวัล จากเดิม 8 รางวัล เป็น 12 รางวัล พร้อมกันนี้ ได้เพิ่มค่าแพ็กเกจจากเดิมรางวัลละ 220,000 บาท เป็น 250,000 บาท รวมมูลค่าทั้งสิ้น 3,000,000 บาท
โดยลูกค้าที่จะมีสิทธิ์ลุ้นรางวัล ต้องเป็นลูกค้าที่มีเงินฝากในบัญชีเงินฝากอัลฮัจย์ทั้งที่เป็นลูกค้าเดิมหรือลูกค้าที่เปิดบัญชีใหม่ที่มียอดเงินฝากเฉลี่ยรายวันทุกๆ 2,000 บาทต่อเดือน และดำรงเงินฝากติดต่อกัน 3 เดือน จะได้รับสิทธิ์ลุ้นรางวัล จำนวน 1 สิทธิ์ ดังนั้นหากลูกค้ามีเงินฝากจำนวนมาก ก็จะมีสิทธิ์ลุ้นรางวัลมากขึ้นด้วยตามเงื่อนไขของธนาคาร และสำหรับลูกค้าที่ฝากเงินภายในเดือนมีนาคม 2565 และคงเงินในบัญชีไว้จนถึงวันที่ 31 ตุลาคม 2565 ทุก ๆ 2,000 บาท จะได้รับสิทธิ์เป็น 2 สิทธิ์ ซึ่งธนาคารจะนำสิทธิ์ดังกล่าวไปจับสลากหาผู้โชคดีในวันที่ 7 ธันวาคม 2565 หรือตามประกาศธนาคาร
ผู้ที่สนใจเข้าร่วมกิจกรรมสามารถเปิดบัญชีและฝากเงินกับบัญชีเงินฝากอัลฮัจย์ V.2 โดยเปิดบัญชีขั้นต่ำ 500 บาท ฝากได้สูงสุดไม่จำกัดจำนวน รับผลตอบแทนทุกสิ้นเดือนมิถุนายนและธันวาคม เปิดบัญชีได้แล้วตั้งแต่วันนี้ – 1 สิงหาคม 2565 สอบถามรายละเอียดเพิ่มเติมได้ที่ ไอแบงก์ ทุกสาขา ใกล้บ้านท่าน หรือโทร. iBank Call Center 1302
*หมายเหตุ ธนาคารจะหยุดให้บริการเปิดบัญชีและรับฝากเพิ่มเติมสำหรับบัญชีอัลฮัจย์ V.1 ตั้งแต่วันที่ 1 มีนาคม 2565 เป็นต้นไป กรณีลูกค้าที่ต้องการฝากเงินเพิ่มสามารถเปิดบัญชีอัลฮัจย์ V.2 แทน อย่างไรก็ตามลูกค้าที่มีบัญชีอัลฮัจย์ V.1 ยังสามารถเข้าร่วมกิจกรรมจับสลากบัญชีเงินรับฝากอัลฮัจย์ได้ตามเงื่อนไขของธนาคาร